CELEX: 62019TN0278
Language: mt
Date: 2019-04-26 00:00:00
Title: Kawża T-278/19: Rikors ippreżentat fis-26 ta’ April 2019 — Aurora vs CPVO — SESVanderhave (M 02205)

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/71
            
         
      Rikors ippreżentat fis-26 ta’ April 2019 — Aurora vs CPVO — SESVanderhave (M 02205)
      (Kawża T-278/19)
      (2019/C 213/69)
      Lingwa tar-rikors: l-Ingliż
      
         Partijiet
      
      
         Rikorrenti: Aurora Srl (Padova, l-Italja) (rappreżentant: L.-B. Buchman, avukat)
      
         Konvenut: L-Uffiċċju Komunitarju tal-Varjetajiet tal-Pjanti (CPVO)
      
         Parti oħra quddiem il-Bord tal-Appell: SESVanderhave NV (Tienen, il-Belġju)
      
         Informazzjoni dwar il-proċedimenti quddiem l-CPVO
      
      
         Proprjetarju tal-protezzjoni Komunitarja tal-varjetà tal-pjanti ikkontestata: il-parti l-oħra quddiem il-Bord tal-Appell
      
         Protezzjoni Komunitarja tal-varjetà tal-pjanti ikkonċernata: protezzjoni Komunitarja tal-varjetà tal-pjanti Nru UE 15118, varjetà ta’ pitrava ħelwa M 02205
      
         Proċedimenti quddiem l-CPVO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Bord tal-Appell tal-CPVO tas-27 ta’ Frar 2019 fil-Każ R A010/2013-RENV
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddeċiedi li d-deċiżjoni kkontestata tapplika b’mod żbaljat is-sentenza tal-Qorti Ġenerali (Il-Ħames Awla) tat-23 ta’ Novembru 2017, fil-Kawża T-410/15;
               
            
                  —
               
               
                  tirriforma d-deċiżjoni kkontestata, tannulla d-deċiżjoni CPVO NN10 tat-23 ta’ Settembru 2013 u tilqa’ l-kontestazzjoni ta’ validità tal-protezzjoni Komunitarja ta’ varjetà tal-pjanti Nru UE 15118 mressqa mir-rikorrenti fit-28 ta’ Awwissu 2012;
               
            u konsegwentement:
      
                  —
               
               
                  tiddikkjara l-protezzjoni Komunitarja ta’ varjetà tal-pjanti Nru UE 15118 invalida u nulla ab initio;
               
            
                  —
               
               
                  tikkundanna lill-CPVO għall-ispejjeż, skont l-Artikolu 87 tar-Regoli tal-Proċedura tal-Qorti Ġenerali, inklużi l-ispejjeż tal-intervenjenti.
               
            
         Motivi invokati
      
      
                  —
               
               
                  Ksur tal-prinċipji ta’ ċertezza legali u ta’ protezzjoni tal-aspettattivi leġittimi;
               
            
                  —
               
               
                  Nuqqas ta’ twettiq ta’ obbligu u ġustizzja miċħuda.